1993–94. – 1063 ár frá stofnun Alþingis.

117. löggjafarþing. – 554. mál.

1118. Breytingartillögur

við frv. til l. um reynslusveitarfélög.

Frá meiri hluta félagsmálanefndar (RG, GE, GuðjG, EH, EKG, ISG, IP, JónK).

Við 6. gr. Í stað 3. málsl. komi tveir nýir málsliðir sem orðist svo: Félagsmálaráðherra skal enn fremur hlutast til um að árlega verði lagðar fram á Alþingi skýrslur verkefnisstjórnar um framkvæmd verkefnisins. Fyrsta skýrslan verði lögð fram á Alþingi vorið 1995 og sú síðasta vorið 2001.

Við 15. gr. bætist nýr málsliður sem orðist svo: Óheimilt er þó að víkja frá ákvæðum laga er varða skilyrði um faglega ábyrgð í stjórnun heilbrigðisstofnana og innihald þeirrar þjónustu sem á að veita samkvæmt nefndum lögum.

17. gr. falli brott.